เรื่องร้องเรียน (สะพาน,ร้องเรียน,เสียงรบกวน,ถนน) วันที่ 2023-03-23 03:04:47 — แขวงแสมดำ เขตบางขุนเทียน จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660011915
ขอให้แก้ไขปัญหากรณีได้รับความเดือดร้อนจากการสัญจรของรถบรรทุกจากโรงโม่ปูน จำนวน 2 แห่ง  แห่งที่ 1 ซอย 54 แยก 4 - 2 - 5 แขวงแสมดำ เขตบางขุนเทียน กรุงเทพมหานคร จุดสังเกต ถนนเส้นดังกล่าวจะอยู่ด้านหลังห้างสรรพสินค้าเซ็นทรัลพระราม 2 และหากเดินทางมาจากถนนใหญ่ จะพบสำนักงานเขตบางขุนเทียนอยู่ทางด้านซ้ายมือ แต่ให้เลี้ยวเข้ามาในซอย 54 และให้เลี้ยวขวาเข้าไปยังถนนด้านหลังห้างสรรพสินค้าเซ็นทรัลพระราม 2  ซึ่งจะผ่านสำนักงานที่ดินกรุงเทพมหานคร สาขาบางขุนเทียน  และตรงไปจะพบสะพานข้ามคลองสี่บาท และข้ามสะพานไปจะพบกับโรงโม่ปูนดังกล่าว ซึ่งจะมีถังปูนขนาดใหญ่สีเหลืองตั้งอยู่ จะเห็นเด่นชัด  และแห่งที่ 2 ซอย 54 แยก 4 - 2 - 5 แขวงแสมดำ เขตบางขุนเทียน กรุงเทพมหานคร จุดสังเกต จะอยู่ติดกันกับ โรงโม่ปูน นำเฮง ซึ่งอยู่ช่วงทางโค้ง เนื่องจากผู้ร้องแจ้งว่า บริเวณดังกล่าวมีการประกอบกิจการโรงโม่ปูน จำนวน 2 แห่ง ซึ่งจะมีรถบรรทุกจากโรงโม่ปูน อาทิ รถโม่ปูน รถบรรทุกหิน รถบรรทุกทราย วิ่งสัญจรผ่านบริเวณดังกล่าว ตลอด 24 ชั่วโมง เป็นประจำทุกวัน ส่งผลให้ประชาชนที่อาศัยอยู่บริเวณดังกล่าวได้รับความเดือดร้อน เนื่องจากเมื่อรถวิ่งสัญจรผ่านช่วงสี่แยก ซึ่งจะมีลูกระนาดชะลอความเร็ว รถฯก็จะขึ้น-ลงลูกระนาด ทำให้เกิดเสียงดัง สั่นสะเทือนไปถึงภายในบ้าน ซึ่งบ้านของผู้ร้องมีผู้ป่วยพักอยู่ด้วย ทำให้ไม่สามารถพักผ่อนได้ และทำให้เกิดฝุ่นละอองฟุ้งกระจาย ถนนชำรุด ตั้งแต่ด้านหน้าโรงโม่ปูนถึงสี่แยก ระยะทางประมาณ 200 เมตร ประสบปัญหามาเป็นระยะเวลา 1 ปีแล้ว จึงประสงค์ให้หน่วยงานที่เกี่ยวข้องแก้ไขปัญหากรณีได้รับความเดือดร้อนจากการสัญจรของรถบรรทุกจากโรงโม่ปูน เพื่อบรรเทาความเดือดร้อนให้แก่ผู้ร้องและประชาชนในพื้นที่ต่อไป (ผู้ร้องประสงค์ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata